  Анжелика Тихонова корреспондент 26-тӥ тулыспалэ Удмуртилэн тӧроез Александр Бречалов Россиысь III классъем кун советниклы, кун кышкыттэмлыкез утён ёзэсысь ветеранлы Владимир Ореховлы «Удмурт Элькунлэн дано кунмуртэз» дано ним сётӥз. Сӥё-дано пусъён Удмуртиын кышкыттэмлыкез утён ёзэсъёс кылдэм дырысен 100 ар тырмонлы сӥзем ужрадын ортчиз. Со сярысь элькун тӧролэн но кивалтэтлэн пресс-службазы ивортӥз. Владимир Орехов 1974-1994 аръёсы Ижкарысь, Сарапулысь кун кышкыттэмлыкез утён ёзэсъёсын, Сахалин улосвылысь КГБ-лэн управленияз ужаз. СССР-ысь кун кышкыттэмлыкез утён ёзэсъёсысь дано ужась, Удмуртиысь дано юрист луэ. 1981-тӥ арын Сарапулысь 12 номеро школаын заложникъёсты кутон дыръя Владимир Орехов ачиз террористъёсын кусып возиз но 10-тӥ классын дышетскись 26 пиналъёсты мозмытыны быгатӥз Ужрадэ озьы ик Удмуртиысь валтӥсь федерал инспектор Сергей Панов, Удмуртиысь Кун Кенешлэн тӧроез Владимир Невоструев, элькунысь тӧролэн но кивалтэтлэн администрациенызы кивалтӥсь Сергей Смирнов пыриськизы. Соос Дано куноослэн книгаязы сӥзёнъёссэс гожтӥзы. Александр Бречалов управлениысь ветеранъёсты но али ужасьёсты ӟечкылаз. Элькунамы вань улӥсьёслэн нимынызы тыршемды понна тау карисько. Со – Атыкай музъемлы служба нуонлы, зэмос патриотизмлы, ужез гажанлы но вылӥ кылкутэмлы зэмос пример луэ. Нимысьтыз ӟечкыламе потэ ветеранъёсты. Ваньдылэн мышкады секыт ӧнерлыко сюресты, озьы ке но, тросэз туннэ но ужаськоды. Служба нуон историез ӵемысь шарае поттыны уг луы ке но, яркыт подвигъёс но дано нимъёс трос пол пусъемын ини Александр Бречалов, Удмуртилэн тӧроезУдысэтлэн кивалтӥсез Дмитрий Дряхлицын ожгар данлыкъя висъетысьтызы выльдэм адӟытонэнызы тодматӥз. Туннэ со туала интерактивной амалъёсты кутыны луонлыкен инты, кытын историен тодматон сяна, ожгар присяга кутон, табелья ожтӥрлык сётон ужрадъёсты но ортчытыны луэ. Тодэ вайытом, озьы ик улосвыллэн тӧроез «Удмурт Элькунлэн дано кунмуртэз» дано нимез Вавож ёросысь Владимир Красильниковлы сётозы шуыса вераз. Тегъёс: Мерлык Ижкар ФСБ Удмуртия данъетъёс АлександрБречалов  